Enesepettus oleks arvata, et ajaloofaktide tendentslik esitamine propagandistlikel kaalutlustel on omane vaid NSVLi-sarnastele totalitaarrezhiimidele, kuigi kahtlemata esineb see seal kaugelt räigemal kujul kui  demokraatlikes riikides. Ajaloolisi müüte vajab iga riik. Seepärast on mõistetav, et kui press hakkas möödunud aastal kõnelema ajaloolase Magnus Ilmjärve uurimusest, mis heitis varju Konstantin Pätsi rollile Eesti ajaloos, pöördusid mitmed inimesed ajakirjanike poole siira küsimusega: «Miks te seda teete? Isegi kui see tõsi on, siis kellele on praegu sellist tõde vaja?»